cyanic-selkie/wikianc huggingface dataset:
নাট্যকার
পশ্চিমা নাটকের জগতে সবচেয়ে পুরানো নাট্যকারদের মধ্যে প্রাচীন গ্রিকদের প্রাধান্য ছিলো। খ্রিস্টপূর্ব ৫ম শতকে গ্রীসে সর্বপ্রথম নাটক লেখা হয়। সে সময়ের উল্লেখযোগ্য নাট্যকারদের মধ্যে রয়েছেন ইসকাইলাস, সোফোক্লিস, ইউরিপিদিস, এবং অ্যারিস্টোফেনেস।
এডনা পারভায়েন্স
জনপ্রিয় সংস্কৃতিতে
১৯৯২ সালে চ্যাপলিন ও ২০১০ সালে ম্যাডক্যাপ মেবল চলচ্চিত্রে তাকে চিত্রায়িত করা হয়। চ্যাপলিন চলচ্চিত্রের তার ভূমিকায় অভিনয় করেন পেনেলোপে অ্যান মিলার এবং ম্যাডক্যাপ মেবল এ কেটি ম্যাগুইয়ার।
নাট্যকার
ইংরেজি ভাষার সবচেয়ে খ্যাতনামা নাট্যকারদের মধ্যে রয়েছেন উইলিয়াম শেক্সপিয়ার। তার মৃত্যুর কয়েকশ বছর পরেও তার লেখা হাস্যরসের নাটক, ট্র্যাজেডি, ইত্যাদি মঞ্চস্থ হয়ে চলেছে।
বহিঃসংযোগ
Dramisto
আদালত (টেলিভিশন ধারাবাহিক)
আদালত (Adaalat) হল একটি ভারতীয় টেলিভিশন আদালত বিষয়ক সিরিজ যেটি সনি আট এ প্রচারিত হয়ে থাকে। অনুষ্ঠানটি এ্যাডভোকেট কে.ডি. পাঠক কে নিয়ে গড়ে উঠেছে যিনি একজন প্রতিরক্ষা আইনজীবী হিসেবে অনবদ্য জয়ের রেকর্ড সৃষ্টি করেছেন এবং সত্য পক্ষাবলম্বী অসহায় নিরপরাধ ব্যক্তি কিন্তু মিথ্যা মামলার শিকারীদেরকে তিনি বিনামূল্যে আইনি লড়াইয়ে লড়েন। কেডি একজন ভদ্র পরিশীলিত, বিদগ্ধ এবং এখনো রীতিবিরুদ্ধ আইনজীবী হন। তার সাফল্যের হার (শতভাগ) ১০০% কিন্তু সবচেয়ে গুরুত্বপূর্ণ বিষয় হল, কে ডি কেবলমাত্র তার মক্কেলের জন্য লড়েননা বরং ন্যায়বিচার প্রতিষ্ঠার জন্য সংগ্রাম করেন। আদালত প্রচারিত হয় প্রতি শনি ও রবিবার ভারতীয় সময় সন্ধ্যা ৭.৩০ মিনিট থেকে ৮.৩০ পর্যন্ত। আদালত আরও প্রচারিত হয় সনি এন্টারটেনমেন্ট টেলিভিশন এশিয়া চ্যানেলে। এছাড়াও আদালত বাংলা ভাষায় ডাবিংকৃত সনি আট চ্যানেলে ভারতীয় সময় রাত ১০.০০ প্রতি বৃহস্পতিবার-শুক্রবার প্রচারিত হয়।
মুখ্য চরিত্র
ভারতীয় অভিনেতা রনিত রায় আদালতের প্রধান চরিত্র কে,ডি, পাঠকের ভূমিকায় অভিনয় করেছেন। কেডি হলেন একজন প্রতিরক্ষা আইনজীবী এবং সর্বদা একটি নাটকীয়তার মাধ্যমে তার মক্কেলকে রক্ষা করে থাকেন যদি তিনি নির্দোষ হন। কেডি পাঠক কেডি শেখওয়াত নামেও পরিচিত। তবে এই ধারাবাহিকে কেডির পূর্ণরূপ কি বা কেডির মানে কি এটা খোলাসা করে উল্লেখ করা হয়নি। এই বিষয়ে যখনই কেডিকে জিজ্ঞেস করা হয় তখনই তিনি বিষয়টি এড়িয়ে যান । কিন্তু এই ধারাবাহিকের ৫৭ নাম্বার পর্বে দেখা যায় একজন কয়েদীর প্রশ্নের জবাবে কেডি পাঠক বলেন কেডির মানে হলো কারেন দিবাকর। যদিও কেডি এটা মিথ্যা কথা বলেন, কিন্তু পরবর্তীতে ঐ কয়েদীর মৃত্যুর সময় কেডি তার কানে কানে আসল মানেটি বলেছিলেন তবে সেটা ঐ কয়েদী ছাড়া আর কেউই শুনতে পাননি।
আদালতের পর্বসমূহ এবং প্রচার সময়
নিম্নে পর্ব ও পর্বের নাম দেওয়া আছে,
খাইবার আফগান এয়ারলাইনস
খাইবার আফগান এয়ারলাইনস আফগানিস্তানের জালালাবাদে অবস্থিত জালালাবাদ বিমানবন্দরের একটি কার্গো এয়ারলাইন ছিল। সেপ্টেম্বর ২০১৮ পর্যন্ত, এটি পুনরায় চালু করার পরিকল্পনা সহ সমস্ত কার্যক্রম স্থগিত করেছে।
আব্দুল মতিন মিয়া
আব্দুল মতিন মিয়া বলতে বোঝানো যেতে পারে:
১৬৭৮
১৬৭৮ গ্রেগরীয় বর্ষপঞ্জির একটি সাধারণ বছর।
ডেট্রয়েট ইন্টারন্যাশনাল রিভারফ্রন্ট
240px|thumb|ডেট্রয়েট ইন্টারন্যাশনাল রিভারফ্রন্টের একটি দৃশ্য। ডেট্রয়েট ইন্টারন্যাশনাল রিভারফ্রন্ট যুক্তরাষ্ট্রের ডেট্রয়েট নগরের ডেট্রয়েট নদীর তীরবর্তী এলাকা। অর্থাৎ অ্যাম্বাসেডর ব্রিজ থেকে ডেট্রয়েট নগরের বেল আইল পার্ক পর্যন্ত এলাকাকে ডেট্রয়েট ইন্টারন্যাশনাল রিভারফ্রন্ট হিসেবে চিহ্নিত করা হয়। এই এলাকায় পার্ক, উদ্যান, দোকান, শপিং মল, সুউচ্চ বাণিজ্যিক ভবন, আবাসিক ভবন অবস্থিত। ডেট্রয়েট ইন্টারন্যাশনাল রিভারফ্রন্ট প্রকল্পটি ডেট্রয়েটের সাবেক মেয়র কোম কিলপ্যাট্রিকের উদ্যোগে শুরু হয়। এটি ডেট্রয়েটের স্থাপত্য এবং নগর উন্নয়নের ক্ষেত্রে একটি বিশেষ উল্লেখযোগ্য প্রকল্প। জেনারেল মোটর কোম্পানির সদর দপ্তর রেনেইসেন্স সেন্টার এবং অমনি হোটেল নদী তীরবর্তী সর্বোচ্চ ভবন। এই এলাকায় বিভিন্ন বার্ষিক অনুষ্ঠানের আয়োজন করা হয়; এর মধ্যে সবচেয়ে উল্লেখযোগ্য হল উত্তর আমেরিকান আন্তর্জাতিক মোটোর প্রদর্শনী।
সণ্ডালিয়া রেলওয়ে স্টেশন
সণ্ডালিয়া রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত হয়। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।
চপ-চপ (তামাক)
থাম্ব| তামাক চপ-চপ, ঢিলা তামাক নামেও পরিচিত, হল একটি অস্ট্রেলীয় শব্দ যা করবিহীন অবৈধ তামাক, যেমন দেশীয় তামাক। চপ-চপ ব্যবহার করার অভ্যাসটি ভারী আবগারি এবং কর শুল্ক এড়ানোর জন্য উদ্ভূত হয়েছে, যা আইনত বাজারজাত পণ্যের তুলনায় ব্যয়কে তীব্রভাবে কমিয়েছে। চপ-চপ শিল্প সংজ্ঞা অনুসারে অবৈধ এবং অনিয়ন্ত্রিত।
এটি ভোক্তাদের দ্বারা স্বাদে বৈধ তামাক থেকে একটি নিকৃষ্ট পণ্য হিসাবে বিবেচিত হয় তবে ভোক্তাদের কাছে এর দাম যথেষ্ট কম হওয়ায় এটি আকর্ষণীয়।
বাজার
২০১৮ সালের মে মাসে অনুমান করা হয় যে, অস্ট্রেলিয়ায় প্রতি বছর প্রায় ৮৬৪ টন চপ-চপ বিক্রি হয় যা বছরে ২,১৫০ টন আলগা তামাকের মোট বৈধ অস্ট্রেলীয় বাজারের প্রায় ৪০%। আগের বছর অস্ট্রেলিয়ান ট্যাক্সেশন অফিস ১১৭ টন জব্দ করেছিল। বাজার মূল্যের পরিসীমা বছরে কেপিএমজি অনুসারে $১.৬ বিলিয়ন রোহান পাইক কনসাল্টিং অনুসারে $৩.৮ বিলিয়ন পর্যন্ত।
জওহর ওয়াট্টাল
তিনি ২০০৮ সালে ভারতের চতুর্থ সর্বোচ্চ বেসামরিক সম্মান পদ্মশ্রীতে ভূষিত হন।
প্রধান কাজসমূহ
বিজ্ঞাপন: ওয়াট্টাল ৩,০০০ টিরও বেশি বিজ্ঞাপন পরিচালনা ও প্রযোজনা করেছেন। এর মধ্যে রয়েছে: পন্ডস, পেপসি, হিরো হোন্ডা, কেএলএম, উষা ফ্যানস, বুস্ট, হরলিক্স, লুফথানসা, ম্যাগি, নেসকাফে এবং মিরিন্ডা।
ব্র্যান্ড প্রচারণা: মাল্টিমিডিয়া অ্যাপ্লিকেশনের জন্য অভিজ্ঞতার সাথে তিনি সক্রিয়ভাবে বিভিন্ন ব্র্যান্ডের প্রচারণা এবং বিভিন্ন পণ্য লঞ্চের সম্পাদনে নিযুক্ত রয়েছেন। এছাড়াও তিনি মার্কিন যুক্তরাষ্ট্র সহ বিশ্বের বিভিন্ন দেশে বিনোদন সফ্টওয়্যার রপ্তানির সাথে জড়িত রয়েছেন। কর্পোরেট ইমেজ বিল্ডিং এবং পাবলিক ও বেসরকারী সেক্টরের কোম্পানিগুলির সাথেও তিনি কাজ করেছেন। তার ক্লায়েন্টদের মধ্যে রয়েছে: পাবলিক সেক্টর সংস্থা, বিএইচইএল, এমএমটিসি এবং এসটিসি এর মতো কয়েকটি সংস্থা।
থিয়েটার: বহু বছর ধরে তিনি বেসরকারি ও সরকারি প্রতিষ্ঠানের জন্য থিয়েটার প্রযোজনার সাথে সক্রিয়ভাবে জড়িত। তার একটি বিখ্যাত প্রযোজনা - 'ইয়ে হ্যায় মুম্বাই মেরি জান'-এর প্রিমিয়ার যুক্তরাজ্যে হয়েছিল।
টেলি-সিরিয়াল: ওয়াট্টাল টেলি-সিরিয়ালগুলির জন্য সঙ্গীত রচনা করেছেন। যার মধ্যে- 'তোল মোল কে বোল', 'হিমালয় দর্শন,' 'নিউজলাইন,' 'সাঞ্ঝা চুলা', 'রুবা রু,' 'সাস পে সওয়া সাস,' 'কুইজ টাইম' উল্লেখযোগ্য। তিনি 'মীরা'র মতো মিউজিক্যাল এবং 'কঞ্জুস মখিচুস'-এর মতো টেলিফিল্মেও কাজ করেছেন।
ইন-ফ্লাইট মিউজিক: ইন্ডিয়ান এয়ারলাইন্সের জন্য কম্পোজিশন সহ ইন-ফ্লাইট মিউজিক তৈরির ক্ষেত্রে তিনি অগ্রগামী ছিলেন।
লাইভ রেকর্ডিং: তিনি তার উচ্চ মানের লাইভ রেকর্ডিংয়ের জন্য পরিচিত। তার রেকর্ড করা শিল্পীদের মধ্যে রয়েছেন: পন্ডিত রবি শঙ্কর এবং ভারতে ফ্রান্সের উৎসবের জন্য তার অর্কেস্ট্রা, পন্ডিত হরিপ্রসাদ চৌরাসিয়া, পন্ডিত ভীম সেন জোশী, পন্ডিত বিরজু মহারাজ, পন্ডিত কেলুচরণ মহাপাত্র, উস্তাদ আমজাদ আলি খান এবং পন্ডিত শিব কুমার শর্মা প্রমুখ।
মূল অ্যালবাম: ওয়াট্টাল ছয় বছরের ব্যবধানে ৭৩টি অ্যালবাম রচনা, পরিচালনা এবং প্রযোজনা করেছেন যার মধ্যে পনেরটি প্ল্যাটিনাম হয়েছে। এর মধ্যে পাঞ্জাবি ভাংড়া, রাজস্থানী লোক, ক্রিসমাস ক্যারোল, সুফিয়ানা এবং গজল থেকে শুরু করে তামিলের একটি পপ অ্যালবাম পর্যন্ত সবকিছু অন্তর্ভুক্ত করা হয়েছে। তিনি বাবা সেহগাল, দলের মেহেন্দি, শ্বেতা শেঠি, হান্স রাজ হান্স এবং শুভ মুদগালের মতো আজকের বিখ্যাত কিছু ইন্দি-পপ সুপারস্টারদের সাথে কাজ করেছেন৷
তথ্যসূত্র
<references group="" responsive="1">
ব্রহ্মাণ্ডপুরাণ
ব্রহ্মাণ্ডপুরাণ (ब्रह्माण्ड पुराण, ) হল সংস্কৃত ভাষায় রচিত হিন্দুধর্মের আঠারোটি প্রধান পুরাণের অন্যতম। অন্যান্য সব হিন্দু ধর্মগ্রন্থে এই পুরাণকে ‘মহাপুরাণ’ বলে উল্লেখ করা হয়েছে। মধ্যযুগীয় ভারতীয় সাহিত্যে এই পুরাণকে বায়বীয় পুরাণ বা বায়বীয় ব্রহ্মাণ্ড নামেও উল্লেখ করা হয়েছে। সম্ভবত ব্রহ্মাণ্ডপুরাণ ও বায়ুপুরাণ একই গ্রন্থ ছিল। পরে দুটি পরস্পর-সম্পর্কযুক্ত দুটি পৃথক পুরাণের আকারে লিখিত হয়।
‘ব্রহ্ম-অণ্ড’ হল হিন্দুধর্মের সৃষ্টিতত্ত্বমূলক একটি ধারণা। ব্রহ্মাণ্ডপুরাণ এই ধারণারই নামাঙ্কিত। এই পুরাণ প্রাচীনতম পুরাণগুলির অন্যতম। এর প্রাচীনতম অংশটি সম্ভবত খ্রিস্টীয় ৪র্থ শতাব্দীতে রচিত হয়। পরে বিভিন্ন যুগে এটি সম্পাদিত হয়। বর্তমানে এই পুরাণের একাধিক পাঠ পাওয়া যায়।
ব্রহ্মাণ্ডপুরাণ গ্রন্থের পাণ্ডুলিপিগুলি বিশ্বকোষতুল্য। এগুলিতে সৃষ্টিতত্ত্ব, সংস্কার, রাজাবলি, পুরাণ, নীতি ও ধর্ম, যোগ, ভূগোল, নদনদী, সুশাসন, প্রশাসন, কূটনীতি, বাণিজ্য, উৎসব, কাশ্মীর, কটক ও কাঞ্চীপুরমের একটি ভ্রমণ নির্দেশিকা এবং অন্যান্য বিষয় আলোচিত হয়েছে।
ললিতা সহস্রনাম নামে একটি স্তোত্র ব্রহ্মাণ্ডপুরাণ গ্রন্থের অন্তর্ভুক্ত। এই স্তোত্রে মহাশক্তিকে ব্রহ্মাণ্ডের সর্বোচ্চ ঈশ্বরী বলে উল্লেখ করা হয়েছে। এই পুরাণ অন্যতম প্রাচীন হিন্দু ধর্মগ্রন্থ যা ইন্দোনেশিয়ার বালিতে পাওয়া যায়। এটিকে যবদ্বীপীয়-ব্রহ্মাণ্ড নামে অভিহিত করা হয়।
ব্রহ্মাণ্ডপুরাণ গ্রন্থের একটি গুরুত্বপূর্ণ অংশ হল অধ্যাত্ম রামায়ণ। এই অংশে হিন্দু দেবতা রামের প্রতি ভক্তি এবং অদ্বৈত বেদান্তের সঙ্গে শাক্তধর্মের মিলনের প্রয়াস দেখা যায়। অধ্যাত্ম রামায়ণ ৬৫টি অধ্যায় ও ৪,৫০০ শ্লোকে বিন্যস্ত।
ইতিহাস
ব্রহ্মাণ্ডপুরাণ হল প্রাচীনতম পুরাণগুলির অন্যতম। তবে এই পুরাণের প্রাচীনতম অংশটি কবে রচিত হয়েছিল, তা নিয়ে গবেষকদের মধ্যে মতভেদ রয়েছে। ২০শ শতাব্দীর প্রথম ভাগের ভারতীয় গবেষক দীক্ষিতর পুরাণগুলির প্রাচীনতর সময়কালের পক্ষে মতপ্রকাশ করেছিলেন। তার মতে ব্রহ্মাণ্ডপুরাণ খ্রিস্টপূর্ব ৪র্থ শতাব্দীতে রচিত হয়েছিল। তবে পরবর্তীকালের গবেষকদের অধিকাংশই মনে করেন, ব্রহ্মাণ্ডপুরাণ এর প্রায় কয়েক শতাব্দী পরে রচিত। তাদের মতে, এই পুরাণ রচিত হয়েছিল খ্রিস্টীয় ৪র্থ থেকে ৬ষ্ঠ শতাব্দীর মধ্যবর্তী কোনো এক সময়ে। ওয়েন্ডি ডনিগার মনে করেন, এই পুরাণ রচিত হয়েছিল আনুমানিক খ্রিস্টীয় ৪র্থ থেকে ১০ম শতাব্দীর মধ্যবর্তী সময়ে। তবে তিনি এও বলেছেন যে, পৌরাণিক সাহিত্যের সঠিক কালনির্দেশ করা একটি ভ্রান্ত “রাসায়নিক অনুসন্ধান”। লুডো রোচারের মতে, ব্রহ্মাণ্ডপুরাণ গ্রন্থের প্রচলিত পাঠটি সাধারণত খ্রিস্টপূর্ব ১০০০ অব্দ নাগাদ রচিত হয়েছে বলেই অনুমিত হয়।
১০ম শতাব্দীর পর ব্রহ্মাণ্ডপুরাণ গ্রন্থের পাঠটি বারবার পরিমার্জিত হয়। সম্ভবত তখনই এই গ্রন্থের পুরনো অংশগুলি বাদ দিয়ে নতুন অংশগুলি সংযোজিত হয়। ১৩শ শতাব্দীর যাদব রাজবংশ গবেষক হেমাদ্রি সেই সময়ে প্রচলিত ব্রহ্মাণ্ডপুরাণ গ্রন্থ থেকে অনেকগুলি অংশ নিজের রচনায় উদ্ধৃত করেছিলেন। কিন্তু এই অংশগুলি অধুনা প্রচলিত পাঠে পাওয়া যায় না। এর থেকেই অনুমিত হয় যে এই গ্রন্থের ১৩শ শতাব্দীর পাঠটি প্রচলিত পাণ্ডুলিপিগুলির পাঠের থেকে অনেকটাই আলাদা ছিল।
ব্রহ্মাণ্ডপুরাণ গ্রন্থের সর্বাধিক গুরুত্বপূর্ণ অংশ অধ্যাত্ম রামায়ণ সম্ভবত পরবর্তীকালে রচিত। আনুমানিক ১৫শ শতাব্দীতে অদ্বৈতবাদী পণ্ডিত রামানন্দ এটি রচনা করেন। উল্লেখ্য, রামানন্দ ছিলেন রামানন্দী সম্প্রদায় নামে পরিচিত আধুনিক এশিয়ার বৃহত্তম সন্ন্যাসী সম্প্রদায়ের প্রতিষ্ঠাতা। অধ্যাত্ম রামায়ণ অংশটি পরবর্তীকালে এই পুরাণের সঙ্গে যুক্ত হয়। হিন্দুধর্মের রাম-উপাসক সম্প্রদায়ের কাছে একটি গুরুত্বপূর্ণ ধর্মগ্রন্থ।
১৯শ শতাব্দীর মধ্যভাগে ঔপনিবেশিক যুগের ওলন্দাজ গবেষকরা ইন্দোনেশিয়া থেকে অন্যান্য পুরাণের সঙ্গে একটি যবদ্বীপীয় ব্রহ্মাণ্ড আবিষ্কার করেন। এগুলির মূল সংস্কৃত পাঠগুলি হয় হারিয়ে গিয়েছে, নয় এখনও আবিষ্কৃত হয়নি। যবদ্বীপীয় ব্রহ্মাণ্ড অনুবাদ করেন ওলন্দাজ সংস্কৃত বিশেষজ্ঞ জন গোন্ডা। তিনি তার গ্রন্থে ভারতে প্রাপ্ত এই পুরাণের সংস্কৃত পাঠটির সঙ্গে যবদ্বীপীয় পাঠটির তুলনামূলক আলোচনাও করেন।
বিন্যাস
ব্রহ্মাণ্ডপুরাণ গ্রন্থের মূল পাঠটি পাওয়া যায় না। যে সব স্বতন্ত্র অংশ বা অধ্যায়গুলিকে এই পুরাণের অংশ বলে দাবি করা হয়, ১৯শ শতাব্দীর গবেষকেরা প্রথমে সেগুলি নির্দিষ্ট করে সংগ্রহ করতে পেরেছিলেন। এই অধ্যায়গুলির অনেকগুলিই পরবর্তীকালে জাল বলে প্রমাণিত হয়। অসাধু ব্যক্তিরা ১৯শ শতাব্দীতে এগুলি বিক্রয় করেছিল। উইলসনের মতে, পরবর্তীকালে দুষ্প্রাপ্য কিছু রচনা গোচরে আসে, যেগুলিকে সমগ্র পুরাণ বলে দাবি করা হতে থাকে।
ব্রহ্মাণ্ডপুরাণ গ্রন্থের প্রকাশিত পাণ্ডুলিপিগুলি তিনটি ‘ভাগ’ বা খণ্ডে বিভক্ত। প্রথম ভাগটি আবার দুটি ‘পদ’ বা উপখণ্ডে বিভক্ত। অন্যান্য ভাগগুলিতে একটি মাত্র ‘পদ’ই দেখা যায়। প্রথম ভাগে ৩৮টি ‘অধ্যায়’ রয়েছে। দ্বিতীয় ভাগে রয়েছে ৭৪টি ‘অধ্যায়’ এবং তৃতীয় ভাগে রয়েছে ৪৪টি ‘অধ্যায়’। এইভাবে প্রকাশিত গ্রন্থটিতে মোট ১৫৬টি অধ্যায় দেখা যায়।
রোচার বলেছেন, বিভিন্ন পাণ্ডুলিপির আকারে আরও কিছু অপ্রকাশিত পাঠ নানান গ্রন্থাগারে সংরক্ষিত আছে। এগুলি বিন্যাসের দিক থেকে পরস্পর স্বতন্ত্র। উদাহরণস্বরূপ, এই পুরাণের অন্তর্গত নাসিকেতোপাখ্যান অংশটি একটি পাঠে ১৮টি অধ্যায়ে এবং অপর একটি পাঠে ১৯টি অধ্যায়ে বিন্যস্ত। মরিস উইন্টারনিজ এটিকে প্রাচীন কঠ উপনিষদে প্রাপ্ত নচিকেতার “সুন্দর প্রাচীন কিংবদন্তিটির” কলুষিত “বর্ণহীন, বৃহত্তর সংস্করণ” বলে উল্লেখ করেন।
কিংবদন্তি ও অন্যান্য পুরাণের মতে, ব্রহ্মাণ্ডপুরাণ গ্রন্থে ১২,০০০ শ্লোক রয়েছে। কিন্তু বেঙ্কটেশ্বর প্রেস থেকে প্রকাশিত পাণ্ডুলিপিটিতে শ্লোকের সংখ্যা ১৪,২৮৬। ব্রহ্মাণ্ডপুরাণ গ্রন্থের ইন্দোনেশীয় সংস্করণটি আরও ক্ষুদ্রতর। এতে বাহ্যিক অলংকরণ কম। কিন্তু সব গুরুত্বপূর্ণ তথ্যই এতে স্থান পেয়েছে। এই সংস্করণে ভবিষ্যদ্‌বাণী-সংক্রান্ত অধ্যায়গুলি নেই। এই অধ্যায়গুলি শুধুমাত্র ভারতীয় সংস্করণের প্রকাশিত গ্রন্থগুলিতেই পাওয়া যায়। এর থেকে অনুমিত হয় যে, এই পুরাণের প্রাচীন ভারতীয় সংস্করণটি আরও ক্ষুদ্রতর ছিল। সেটির বিন্যাসও অন্যরকম ছিল এবং তাতেও ভবিষ্যদ্‌বাণী-সংক্রান্ত অংশগুলি ছিল না।
বিষয়বস্তু
ব্রহ্মাণ্ডপুরাণ একটি বিশ্বকোষতুল্য গ্রন্থ। এটি একটি অসাম্প্রদায়িক পুরাণ। এই পুরাণে ব্রহ্মা, বিষ্ণু, শিব, গণেশ, সূর্য ও দুর্গা সহ সকল দেবদেবীর স্তুতি করা হয়েছে। এই পুরাণের কয়েকটি অধ্যায়ে সব ধরনের পশুবলির নিন্দা করা হয়েছে। এই অধ্যায়গুলি বিশেষ গুরুত্বপূর্ণ। এছাড়া এই পুরাণে হিন্দু দর্শনের বেদান্ত, সাংখ্য ও যোগ শাখার সঙ্গে ভক্তিবাদ ও কিছু তান্ত্রিক ধারণার মিশ্রণও ঘটানো হয়েছে।
ব্রহ্মাণ্ডপুরাণ গ্রন্থের উত্তরভাগের ৫-৪৪ অধ্যায়ে রয়েছে ললিতোপাখ্যান। এটি দেবী ললিতার (পার্বতীর অবতার) উপাখ্যান। দেবী ললিতার পৌরাণিক কাহিনি, তার পূজা ও তন্ত্র-বিষয়ক আলোচনা এই অংশে সংযোজিত। এই অংশটি হয়গ্রীব ও ঋষি অগস্ত্যের সংলাপের আকারে রচিত। এই কাহিনিতে দেখা যায়, দেবরাজ ইন্দ্র সর্বোচ্চ মহাশক্তির পূজা করেন। তারপর যজ্ঞাগ্নি থেকে দেবী ললিতার উৎপত্তি ঘটে। তিনি অসুর ভণ্ডের বিরুদ্ধে যুদ্ধ করে জয়লাভ করেন।
ব্রহ্মাণ্ডপুরাণ গ্রন্থের বিভিন্ন অংশে রয়েছে:
কানপুর, হুগলি জেলা
কানপুর হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম।
ভূগোল
কানপুর গ্রামের স্থানাঙ্ক ।
জনপরিসংখ্যান
২০১১ সালের জনগণনার তথ্য অনুযায়ী, কানপুর গ্রামের মোট জনসংখ্যা ২,৬৫৭। এর মধ্যে ১,৩৬১ জন (৫১ শতাংশ) পুরুষ এবং ১,২৯৬ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ছিল ২৬০। কানপুর গ্রামের মোট সাক্ষর জনসংখ্যা ছিল ১,৯৬১ (অন্যূন ছয় বছর বয়সী জনসংখ্যার ৮২.০৬ শতাংশ)।
সংস্কৃতি
ডেভিড জে. ম্যাককাশন তাঁর গ্রন্থে কানপুরের কনকেশ্বর শিবমন্দিরের কথা উল্লেখ করেন। এই একরত্ন মন্দিরটির চারপাশে খোলা বারান্দা এবং দেওয়ালে খিলান দেখা যায়। ম্যাককাচন মনে করেন যে, এই ধরনের একরত্ন শৈলীর উৎস রেখ দেউল মন্দিরশৈলী। এটি ইটের তৈরি মন্দির। নির্মাণকাল সম্ভবত ঊনবিংশ শতাব্দী। মন্দিরের গায়ে অল্প প্লাস্টারের কাজ করা হয়েছে। কনকেশ্বর শিব মন্দির এই এলাকার একটি গুরুত্বপূর্ণ ধর্মস্থান। শিব ও কালু রায় ধর্মঠাকুরের গাজন উৎসব এখানে মহাসমারোহে পালিত হয়।
ইওনহুই ক্রিকেট মাঠ
ইওনহুই ক্রিকেট মাঠ দক্ষিণ কোরিয়ার ইঞ্চিয়নে নব-নির্মিত ক্রিকেট স্টেডিয়াম। ২০১৪ সালে অনুষ্ঠিতব্য এশিয়ান গেমসের পুরুষ ও মহিলা বিভাগের জন্য পূর্ব-নির্ধারিত ক্রিকেট খেলাগুলো আয়োজনের জন্য এ মাঠ ব্যবহৃত হবে। এ স্টেডিয়ামের দর্শক ধারণ ক্ষমতা ২,৩৫৩জন। ইওনহুই ক্রিকেট মাঠ দক্ষিণ কোরিয়া প্রথম ক্রিকেট স্টেডিয়াম হিসেবে বিবেচিত।
আলী বিন আল-ফাদল
আলী ইবনে আল-ফাদল আল-খানফারি (মৃত্যু ২৮ অক্টোবর ৯১৫) হলেন ইয়েমেনের কারমাশিয়ান রাজ্যের প্রতিষ্ঠাতা।
ইবনে ফাদল ফাতেমিদের প্রত্যাখ্যান করা
যখন কারমাশিয়ানরা ৮৯৯ সালে ফাতেমিদের কাছ থেকে বিচ্ছিন্ন হয়ে যায়, তখন দুই ইয়েমেনি প্রচারক উবায়দ আল্লাহ আল-মাহদীকে অনুসরণ করে। যিনি সালামিয়ায় আবির্ভূত হয় এবং পরে ৯১১ সালের শেষের দিকে আলী ইবনে আল-ফাদল আফ্রিকায় (ইয়েমেনের পরিবর্তে) চলে যায়।। তার নেতা আল-কুসায়ের সাথে বিচ্ছিন্ন হয়ে পড়ে এবং তার সিনিয়র সহকর্মী ইবনে হাওশাবের বিরুদ্ধে চলে যান। মতবিরোধের কারণ, যা ইসমাইলিদের দুর্বল করে দিয়েছিল, সেই অসন্তোষ এবং ভয় ছিল যা ফাতেমীয় আহ্বানের আন্তরিকতা সম্পর্কে উদ্ভূত হয়েছিল, যিনি সেই সময়ে "খলিফা" হয়েছিলেন।
চীনের গ্রহানুসন্ধান কর্মসূচি
চীনের গ্রহানুসন্ধান কর্মসূচি (Planetary Exploration of China, সংক্ষেপে PEC; চুংকুও শিংশিং থানছে), যা থিয়েনওয়েন  নামেও পরিচিত, চীনের জাতীয় মহাকাশ প্রশাসন কর্তৃক পরিচলিত স্বয়ংক্রিয় যন্ত্রচালিত আন্তর্গ্রহ মহাকাশযাত্রা কর্মসূচি। এই কর্মসূচিটির উদ্দেশ্যে সৌরজগতের গ্রহগুলি অনুসন্ধান করে তথ্য আহরণ করা। মঙ্গল গ্রহ অনুসন্ধানের মাধ্যমে কর্মসূচিটি শুরু হয়। ভবিষ্যতে এটিকে বৃহস্পতি গ্রহ ও আরও অন্যান্য গ্রহে সম্প্রসারিত করার পরিকল্পনা আছে।
প্রাথমিক পর্যায়ে এই কর্মসূচিটি চীনের মঙ্গলগ্রহ অভিযান নামে পরিচিত ছিল। পরবর্তীতে ২০২০ সালের এপ্রিল মাসে ঘোষণা দেওয়া হয় যে এর নাম চীনের গ্রহানুসন্ধান কর্মসূচি। কর্মসূচির অন্তর্গত ধারাবাহিক অভিযানগুলির সাধারণ নাম দেয়া হয় থিয়েনওয়েন
কর্মসূচিটির প্রথম অভিযানটির নাম থিয়েনওয়েন-১ মঙ্গলগ্রহ অনুসন্ধান অভিযান, যা ২০২০ সালের ২৩শে জুলাই তারিখে শুরু হয়। চীনের ওয়েনছাং মহাকাশযান উৎক্ষেপণ কেন্দ্র থেকে একটি দীর্ঘ অভিযাত্রা ৫ রকেটের সাহায্যে একটি মহাকাশযান উৎক্ষেপণ করা হয়, যে যানটি একটি কক্ষীয় আবর্তক যান, একটি অবতরক যান ও একটি পরিভ্রামক যান (চুরুং) নিয়ে গঠিত। থিয়েনওয়েন-১ দীর্ঘ ৭ মাস যাত্রাশেষে ২০২১ সালের ফেব্রুয়ারি মাসে মঙ্গলগ্রহের কক্ষপথে অনুপ্রবেশ করে, এবং এরপর ২০২১ সালে ১৪ই মে তারিখে অবতরক যানটি চুরুং পরিভ্রামক যানসহ সফলভাবে মঙ্গল গ্রহপৃষ্ঠে কোমল অবতরণে সক্ষম হয়। এর ফলে মার্কিন যুক্তরাষ্ট্রের পরে চীন বিশ্বের ইতিহাসে দ্বিতীয় রাষ্ট্র হিসেবে মঙ্গলগ্রহপৃষ্ঠে সফলভাবে একটি সম্পূর্ণ কার্যক্ষম মহাকাশযানের কোমল অবতরণ সম্পন্ন করার সাফল্য অর্জন করে।
কর্মসূচিটি ভবিষ্যতে ভূ-নিকটবর্তী গ্রহাণু নমুনা প্রত্যানয়ন, মঙ্গলগ্রহের নমুনা প্রত্যানয়ন ও বৃহস্পতি গ্রহের ব্যবস্থা অনুসন্ধান চালানোর পরিকল্পনা করেছে।
১৬৭৯
১৬৭৯ গ্রেগরীয় বর্ষপঞ্জির একটি সাধারণ বছর।
Ç
Ç বা ç ( C-cedilla ) হল একটি লাতিন লিপির অক্ষর, যা আলবেনিয়ান, আজারবাইজানীয়, ম্যাঙ্কস, তাতার, তুর্কি, তুর্কমেন, কুর্দি, জাজাকি এবং রোমান্স বর্ণমালায় ব্যবহৃত হয়।এই অক্ষরটি ব্যবহার করে এমন রোমান্স ভাষাগুলির মধ্যে রয়েছে কাতালান, ফ্রেঞ্চ, ফ্রিউলিয়ান, লিগুরিয়ান, অক্সিটান এবং পর্তুগিজ ভাষা গুলি একটি সেডিলা সহ অক্ষর C|সি -এর একটি রূপ হিসাবে।এটি মাঝে মাঝে ক্রিমিয়ান তাতার এবং তাজিক ভাষায় (যখন ল্যাটিন লিপিতে লেখা হয়) শব্দের প্রতিনিধিত্ব করতে ব্যবহৃত হয়।এটি প্রায়শই এর বানানে ধরে রাখা হয় কৃতঋণ শব্দ এর মধ্যে যে কোনও ভাষা থেকে ইংরেজি, বাস্ক, ওলন্দাজ, স্প্যানিশ এবং অন্যান্য ল্যাটিন স্ক্রিপ্ট বানান ভাষা ।
এটি সর্বপ্রথম পুরাতন স্প্যানিশ ভাষায় কণ্ঠহীন অ্যালভিওলার অ্যাফ্রিকেট শব্দের জন্য ব্যবহৃত হয়েছিল এবং z ( Ꝣ ) <i id="mwOA">অক্ষরের</i> ভিসিগোথিক ফর্ম থেকে উদ্ভূত হয়েছিল।কিছু শর্তে প্লোসিভ  এবং  এর প্যালাটালাইজেশন থেকে অশ্লীল ল্যাটিনে ফোনমের উদ্ভব হয়েছে।পরে,  অনেক রোমান্স ভাষা এবং উপভাষায়  এ পরিবর্তিত হয়।অষ্টাদশ শতকে একটি অর্থোগ্রাফিক সংস্কারের পর থেকে স্প্যানিশরা প্রতীকটি ব্যবহার করেনি (যা এখন-নির্ভর z দিয়ে ç প্রতিস্থাপিত হয়েছে), তবে এটি অন্যান্য ভাষা লেখার জন্য গৃহীত হয়েছিল।
আন্তর্জাতিক ফোনেটিক বর্ণমালায়, কণ্ঠহীন তালুক বর্ণের প্রতিনিধিত্ব করে।
রাবী আল-মাদখালি
রাবী‘ বিন হাদী ‘উমাইর আল-মাদখালী (জন্ম ১৯৩১ খ্রি.) মদিনা ইসলামী বিশ্ববিদ্যালয়ের হাদীস বিভাগের প্রাক্তন বিভাগীয় প্রধান। তিনি একজন বিখ্যাত সালাফী মুসলিম ধর্মতত্ত্ববিদ, এবং জনপ্রিয় সালাফী চিন্তাবিদ হিসেবে বিবেচিত হন।
শিক্ষা ও কর্মজীবন
শাইখ রাবী আল-মাদখালি ১৯৩১ সালে জন্মগ্রহণ করেন। তিনি স্থানীয় উলামাদের কাছ থেকে জ্ঞান অর্জন শুরু করেন যাদের মধ্যে আহমাদ বিন মুহাম্মাদ জাবির আল মাদখালি ও মুহাম্মাদ বিন জাবির আল মাদখালি অন্যতম, তাদের কাছে ৮ বৎসর পর্যন্ত শিক্ষালাভ করেন। সামিতাহ-র “মা’হাদ আল ইলমি”-তে অধ্যয়নের পূর্বে তার উল্লেখযোগ্য শিক্ষক ছিলেন নাসির মুবারকি (আব্দুল্লাহ বিন মুহাম্মাদ আল-কারাভির অন্যতম প্রধান ছাত্র)। তার থেকে ক্লাসিক্যাল ইসলামী গ্রন্থসমূহ অধ্যয়ন সমাপ্ত করে সামিতাহ-র “মা’হাদ আল ইলমি”-তে পড়া শুরু করেন। সেখানে তার উল্লেখযোগ্য শিক্ষকদের মধ্যে হাফিজ বিন আহমাদ আলি আল হাকামি, মুহাম্মাদ বিন আহমাদ আল-হাকামি, আহমাদ বিন ইয়াহইয়া আল নাজমি, মুহাম্মাদ আমান আল জামি ও মুহাম্মাদ সাগির আল খামিসি অন্যতম।
১৯৬১ সালে রিয়াদের ইমাম মুহাম্মাদ বিন সউদ ইসলামিক ইউনিভার্সিটিতে শারিয়াহ ফ্যাকাল্টিতে ২ মাস অধ্যয়ন করেন এবং এরপর মদিনা ইসলামী বিশ্ববিদ্যালয়ে শরিয়াহ ফ্যাকাল্টিতে ভর্তি হন। সেখানে তিনি বিখ্যাত ইসলামী ধর্মতত্ত্ববিদদের সান্নিধ্য লাভ করেন, যাদের মধ্যে সৌদি আরবের সাবেক গ্র্যান্ডমুফতি আব্দুল আজিজ বিন বায, মুহাম্মাদ নাসিরুদ্দিন আল-আলবানি, আব্দুল মুহসিন আল-আব্বাদ, মুহাম্মাদ আমীন আল-শাঙ্কিতি, সালেহ আল ইরাকি এবং আব্দুল গাফফার হাসান আল হিন্দি অন্যতম। সেখান থেকে ৪ বৎসর পর তিনি অভাবনীয় ফলাফল অর্জন করে গ্রাজুয়েট হন। এরপর সেই বিশ্ববিদ্যালয়ে কাজ করেন উচ্চ শিক্ষার জন্য অন্যত্র যাওয়া পর্যন্ত। এরপর তিনি মাস্টার্স ও ডিসটিঙ্কশন-সহ ডক্টরেট ডিগ্রী লাভ করেন। ১৯৮০ সালে উম্মুল কুরা থেকে ডক্টরেট ডিগ্রী অর্জনের পর মদিনা ইসলামী বিশ্ববিদ্যালয়ে ফিরে যান এবং হাদীস ফ্যাকাল্টিতে শিক্ষক হিসেবে যোগদান করেন। ১৯৯০ সালে উচ্চতর শিক্ষা বিভাগের হাদীস ডিপার্টমেন্ট-এর প্রধান পদে থেকে অবসর লাভ করেন।
অবদান
শাইখ রাবী আল-মাদখালি হাদীস, ইসলামিক সাইন্স ইত্যাদি ক্ষেত্রে ৩০ টির অধিক গ্রন্থ প্রণয়ন করেন যার অনেকগুলো ১৫ ভলিউম সেটে আবদ্ধ করা হয়েছে। ১৯৮৪ সালে তিনি “মানহাজ আল আম্বিয়া ফি দাওয়া ইলাল্লাহ” নামক গ্রন্থটি প্রণয়নের পর সৌদি আরবের ধর্মীয় জগতে বেশ জনপ্রিয়তা লাভ করেন। তিনি মুসলিম ব্রাদারহুডের ব্যাপারে মানুষকে সতর্ক করেন। লেক্রইক্স-এর মতে, আল-মাদখালি জোর দিয়ে বলেন, ইসলাম মানুষের সংশোধনের দিকে গুরুত্ব দেয়, কিন্তু মুসলিম ব্রাদারহুড রাজনৈতিক সংস্কারের দিকে ফোকাস করে। মিসরের সাইয়েদ কুতুবের মতবাদকে খণ্ডন করার জন্য উল্লেখযোগ্য ব্যক্তিদের মধ্যে শাইখ মাদখালি অন্যতম। সাইয়েদ কুতুবের বিপক্ষে তিনি ৪ টি গ্রন্থ রচনা করেন যার মধ্যে “আজওয়া ইসলামিয়্যাহ আলা আকিদাত সাইয়েদ কুতুব ওয়া ফিখরিহি ” সবচেয়ে গুরুত্বপূর্ণ হিসেবে বিবেচিত হয়। এছাড়া তার মাস্টার্স-এর থিসিস যা ২ ইমাম, মুসলিম ও দারাকুতনির উপর রচিত, সেই গ্রন্থটি সৌদি আরবের উচ্চ পর্যায়ের উলামাদের দ্বারা প্রশংসাপ্রাপ্ত।
সমসাময়িক মূল্যায়ন
২০১২ সালে রয়েল আলে আল বাইত ইন্সটিটিউট তাকে ইসলামী চিন্তাধারার জন্য পৃথিবীর সবচেয়ে প্রভাবশালী ৫০০ জনের মধ্যে অন্তর্ভুক্ত করে। তবে তার মতের ওপর সমর্থক ও প্রতিপক্ষ উভয়টি প্রচুর রয়েছে। নাসিরুদ্দিন আলবানি শাইখ মাদখালিকে হাদিসের ক্ষেত্রে জ্ঞানী বলে অভিহিত করেছেন।
রাষ্ট্রবিজ্ঞানী গিলস কেপেল শাইখ মাদখালিকে মধ্যপ্রাচ্যের ‘বিদ্বানদের আদালত’ শাসনের পক্ষের একটি নিখুত উদাহরণ বলেন।
শাইখ মাদখালি সৌদি সরকারের ধর্মীয় সংস্থার সঙ্গে জড়িত নন। তাকে বিংশ শতাব্দীর তথাকথিত সালাফি পণ্ডিতদের মধ্যে অন্যতম আব্দুল আজিজ বিন বায এবং মুহাম্মদ নাসিরুদ্দীন আল আলবানী-এর নিচের স্তরের এবং মুহাম্মদ বিন উসায়মিন ও সালেহ আল-ফাওজান-এর সমসাময়ীক হিসেবে বর্ণনা করা হয়ে থাকে।
তথ্যসূত্র
১. Royal Aal al-Bayt Institute for Islamic Thought, Sheikh Rabi’ Ibn Haadi ‘Umayr Al Madkhali. The Muslim 500: The World's Most Influential Muslims
২. Omayma Abdel-Latif, "Trends in Salafism." Taken from Islamist Radicalisation: The Challenge for Euro-Mediterranean Relations, pg. 74. Eds. Michael Emerson, Kristina Kausch and Richard Youngs. Brussels: Centre for European Policy Studies, 2009.
৪. Meijer, R., "Politicizing al-jarh wa-l-ta'dil p.377
৫. http://shamela.ws/index.php/author/1547
৬. Roel Meijer, "Politicizing al-jarh wa-l-ta'dil: p.377.
৭. Lacroix, pg. 212.
৮. George Joffé, Islamist Radicalisation in Europe and the Middle East: Reassessing the Causes of Terrorism, pg. 317. London: I.B. Tauris, 2013.
৯. Stephane Lacroix, Awakening Islam, pgs. 102 and 212. Trns. George Holoch. Cambridge: President and Fellows of Harvard College, 2011.
১০. Sherifa Zuhur, Saudi Arabia, pg. 66. Santa Barbara: ABC-CLIO, 2011.
১১.Mansoor Jassem Alshamsi, Islam and Political Reform in Saudi Arabia: The Quest for Political Change and Reform, pg. 111. London: Routledge, 2010.
১২. Zafiri, K., "Thabt mu'allafat al-shaykh Rabi b. Hadi al-Madkhali" [Meijer says to see this book in 'Politicizing al-jarh wa-l-ta'dil' p. 380].
১৩. Lacroix p. 212
১৪. Roel Meijer, Politicizing al-jarh wa-l-ta'dil p. 380 & 386
১৫. Roel Meijer, Politicizing al-jarh wa-l-ta'dil p. 386
১৬. http://www.khudheir.com/text/1167
১৭. Meijer, "Politicizing," pg. 380.
১৮. Meijer, "Politicizing," pg. 381.
২০. Stephane Lacroix, pg. 212.
২১. NATO Science for Peace and Security, Suicide as a Weapon, pg. 18. Amsterdam: IOS Press, 2007.
২২. Natana DeLong-Bas, Wahhabism: Oxford Bibliographies Online Research Guide, pg. 8. Oxford University Press, 2011.
২৩. Noorhaidi Hasan, Laskar Jihad, pg. 151. Ithaca: Cornell Southeast Asia Program, 2006.
২৫. Andrew T. H. Tan, A Handbook of Terrorism and Insurgency in Southeast Asia, pg. 149. Cheltenham: Edward Elgar Publishing, 2007.
২৬. University of St Andrews' Centre for the Study of Terrorism and Political Violence series. London: C. Hurst & Co., 2002.
২৭. Roel Meijer, "Politicizing al-jarh wa-l-ta'dil: Rabi b. Hadi al-Madkhali and the transnational battle for religious authority." Taken from The Transmission and Dynamics of the Textual Sources of Islam: Essays in Honor of Harald Motzki, pg. 377. Eds. Nicolet Boekhoff-van der Voort, Kees Versteegh and Joas Wagemakers. Leiden: Brill Publishers, 2011.
২৮. Roel Meijer, Global Salafism: Islam's New Religious Movement, pg. 49. New York: Columbia University Press, 2009.
বরবটি
বরবটি (Yardlong bean) এটি এক প্রকার সবজি। বাংলাদেশের একটি জনপ্রিয় সবজি। সারা বছরই এই সবজি চাষ করা যায়। রান্না করে খাওয়ার পাশাপাশি এটি কাঁচাও খাওয়া যায়।
পরিচিতি
এই সবজি প্রোটিনসমৃদ্ধ। বরবটি বসতবাড়িতেও চাষ করা যায়। ভাজা-সেদ্ধ-তরকারি সবকিছুতেই সমান উপযোগী। পুষ্টিগুণেও সমৃদ্ধ। সাধারণত সেদ্ধ, ভাজা বা ঝোল রান্না করে খাওয়া হয়।
জাত
বিভিন্ন ধরনের বরবটির জাত রয়েছে। যেমন- বিএইউ বরবটি-১, কেগর নাইটি, চীনা বরবটি, ফেলন, লালবেনী, ঘৃত কুমারী, গ্রীন লং, তকি, বনলতা ইত্যাদি। তবে কেগরনাটকী নামে একটি উন্নত প্রজাতির বরবটি অনেক দিন পর্যন্ত চাষ হয়ে আসছে। কেগরনাটকী প্রজাতিটি পৌষ এবং মাঘ মাস ছাড়া সারা বছরই চাষ করা যায়। বরবটির উল্লেখযোগ্য প্রজাতির মধ্যে কেগরনাটকী ও লাল বেণী প্রজাতির ফলন সবচেয়ে বেশি।
সময়
ফেব্র‌ুয়ারি থেকে জুলাই মাস হলো বরবটির বীজ বপনের উপযুক্ত সময়। শীতকালে বরবটির বীজ বোনা উচিত নয়।
পুষ্টিগুণ
১০০ গ্রাম বরবটিতে রয়েছে জলীয় অংশ ৮৭.৫ গ্রাম, প্রোটিন ৩.০ গ্রাম, শর্করা ৯.০ গ্রাম, মোট খনিজ পদার্থ ০.৮ গ্রাম, ক্যালসিয়াম ৩৩ মিলিগ্রাম, আয়রন ৫.৯, ভিটামিন বি-১ ০.১৪, ভিটামিন বি- ২ ০.৩০ মিলিগ্রাম, ভিটামিন সি খুব অল্প, খাদ্যশক্তি ১৮ ক্যালরি। আছে প্রচুর পরিমাণে অ্যান্টিঅক্সিডেন্ট, অ্যান্টিভাইরাল, অ্যান্টিব্যাকটিরিয়াল, অ্যান্টিক্যান্সার ধর্ম। এতে আরও রয়েছে ভিটামিন বি১ , বি ২, ক্লোরোফিল , রিবোফ্লাভিন , ফসফরাস, থায়ামিন , তন্তু ও বিভিন্ন খনিজ পদার্থ।
অপকারিতা
বরবটির অপকারিতা খুবই কম। যাদের রক্তে চিনির পরমাণ অনেক বেশি তাদের বারবটি না খাওয়াই ভালো। কিডনিতে ক্রিয়েটিনিনের সমস্যা এবং যাদের গেঁটে বাত আছে তাদের বরবটি পরিহার করাই উচিত।
করুঙ্গুলি
করুঙ্গুলি দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে করুঙ্গুলির জনগণনা ছিলো ১১,২৬৫ জন৷
ইতিহাস
১৮২৫ থেকে ১৮৩৫ খ্রিস্টাব্দের মধ্যে বৃহত্তর কাঞ্চীপুরম জেলার প্রথম সদর ছিলো করুঙ্গুলি, পরে প্রশাসনিক দপ্তর কাঞ্চীপুরমে স্থানান্তরিত করা হয়৷ ১৮৫৯ খ্রিস্টাব্দে রাজধানী চেন্নাইয়ের শহরতলি অঞ্চলের অন্তর্ভুক্ত সঈদাপেটও এই বৃহত্তর জেলার সদর হিসাবে প্রতিষ্ঠিত হয়৷
শহরটি ১৭৯৩-১৮২৫ ও ১৮৩৫-১৮৫৯ খ্রিস্টাব্দ অবধি এটজ ছিলো চিঙ্গলপৎ জেলার সদর৷ জেলাটি ছিলো পূর্বতন মাদ্রাজ প্রেসিডেন্সির অন্তর্ভুক্ত৷
জনসংখ্যার উপাত্ত
২০১১ খ্রিটাব্দে ভারতের জনগণনা অনুযায়ী করুঙ্গুলির মোট জনসংখ্যা ১২,৪৮৫ জন, যেখানে ৬,২৪৫ জন পুরুষ ও ৬,২৪০ জন নারী৷ অর্থাৎ প্রতিহাজার পুরুষে ১০০০ জন নারীর বাস৷ মোট পরিবার সংখ্যা ৩,০৭৫ টি৷ ছয় বছর অনূর্ধ্ব শিশু সংখ্যা ১,৩০০, যা মোট জনসংখ্যার ১০.৪১ শতাংশ৷ করুঙ্গুলির মোট সাক্ষরতার হার ৮১.৬৫ শতাংশ, যেখানে পুরুষ সাক্ষরতার হার ৮৮.২৭ শতাংশ ও নারী সাক্ষরতার হার ৭৫.০৭ শতাংশ৷
ডুবোজাহাজ
ডুবোজাহাজ হচ্ছে জলের নিচে চলাচলে সক্ষম ও স্বাধীনভাবে বিচরণকারী নৌযানবিশেষ। সচরাচর ডুবোজাহাজে অনেক নাবিক অবস্থান করে থাকেন। ডুবোজাহাজকে প্রায়শঃই তার বিভিন্ন আকার-আকৃতি এবং জাহাজের সাথে তুলনা করে একে নৌকা হিসেবে আখ্যায়িত করা হয়। আদিকাল থেকেই পরীক্ষামূলকভাবে ডুবোজাহাজ নির্মাণ করা হয়েছে এবং ঊনবিংশ শতকে বিভিন্ন দেশের নৌবাহিনীতে এর ব্যবহার অবশ্যম্ভাবী হয়ে পড়ে।
ব্যবহার
প্রথম বিশ্বযুদ্ধে ডুবোজাহাজ ব্যবহারের ব্যাপকতা বিস্তৃতভাবে লক্ষ্য করা যায়। বর্তমানে অনেক বৃহৎ আকারের নৌবাহিনীতে এর অনেক সংগ্রহ রয়েছে। শত্রুবাহিনীর জাহাজ কিংবা ডুবোজাহাজ আক্রমণ মোকাবেলায় এর ভূমিকা ব্যাপক। এছাড়াও, বিমানবাহী জাহাজ বহরকে রক্ষা করা, অবরোধ দূরীকরণ, প্রচলিত স্থল আক্রমণ ও বিশেষ বাহিনীকে গুপ্তভাবে রক্ষণাবেক্ষণে ডুবোজাহাজর কার্যকারিতা অপরিসীম।
সাধারণভাবেও ডুবোজাহাজ ব্যবহার করা হয়ে থাকে। তন্মধ্যে - সমুদ্র বিজ্ঞান, উদ্ধার তৎপরতা, পুঙ্খানুপুঙ্খভাবে অনুসন্ধান কার্যক্রম, পরিদর্শন এবং রক্ষণাবেক্ষন সুবিধার জন্যও ডুবোজাহাজ ব্যবহৃত হয়। এছাড়াও, ডুবোজাহাজকে ব্যবহারের লক্ষ্যে বিশেষায়িত কার্যক্রম হিসেবে অনুসন্ধান ও উদ্ধার তৎপরতাসহ সাগরতলে অবস্থিত ক্যাবল মেরামতেও সম্পৃক্ত করা হয়। পর্যটকদের আকৃষ্ট করার লক্ষ্যে সাগরতলে নিমজ্জিত প্রত্নতত্ত্ব পরিদর্শনেও ডুবোজাহাজ ব্যবহৃত হয়।
অবকাঠামো
খুবই বড় পরিসরে ধারণ ক্ষমতাসম্পন্ন নৌযানের মধ্যে সাডুবোজাহাজ অন্যতম। এক থেকে দুই জন ব্যক্তি নিয়ে যেমন স্বল্প সময় পরিচালনা করা যায়; ঠিক তেমনি পানির নিচে ছয় মাস মেয়াদের জন্যেও অবস্থান করা যায়। রাশিয়ার টাইফুন ক্লাস ডুবোজাহাজ পৃথিবীর সর্ববৃহৎ ডুবোজাহাজ হিসেবে অদ্যাবধি বিবেচিত হয়ে আসছে।
ইতিহাস
thumb|right|250px|[[কর্নেলিয়াস জ্যাকবসজুন ড্রেবেল|কর্নেলিয়াস জ্যাকবসজুন ড্রেবেলের তৈরী প্রথম পানিতে চলাচলের উপযোগী ডুবোজাহাজ]] ১৬২০ সালে কর্নেলিয়াস জ্যাকবসজুন ড্রেবেল নামীয় একজন ডাচ কর্তৃক প্রথম নৌযানবাহন হিসেবে ডুবোজাহাজ আবিষ্কার করেন বলে জানা যায়। তিনি ইংল্যান্ডের রাজা প্রথম জেমসের অধীনে রাজকীয় নৌবাহিনীতে কর্মরত ছিলেন। ইংরেজ গণিতজ্ঞ উইলিয়াম বোর্ন কর্তৃক ১৫৭৮ সালে সূচিত ধারণা ও কাঠামোকে পুঁজি করে ডুবোজাহাজ যন্ত্রটি আবিষ্কার করেন তিনি। তাঁর আবিস্কৃত ডুবোজাহাজটি ড্রেবেলীয় ডুবোজাহাজ নামে পরিচিত হয়ে আছে। যন্ত্রটিকে দাঁড় টেনে সামনের দিকে নিয়ে যেতে হতো। এজাতীয় ডুবোজাহাজর আবিষ্কার নিয়ে কিছুটা বিতর্ক রয়েছে। কেউ কেউ দাবী করেন যে, অন্য কোন নৌকা দ্বারা এটিকে টেনে নেয়া হয়েছিল। পরবর্তীতে ১৬২০ থেকে ১৬২৪ সালের মধ্যে টেমস নদীতে আরও দু'টো উন্নতমানের সংস্করণ পরীক্ষা-নিরীক্ষা করা হয়েছিল। প্রত্যেকটিই পূর্বের তুলনায় বড় ছিল।
২০০২ সালে উইলিয়াম বোর্নের সূচিত ধারণা ও নকশাকে উপজীব্য করে দুইজন আরোহীর উপযোগী ডুবোজাহাজ তৈরী করা হয়। বিবিসি টেলিভিশন প্রোগ্রাম বিল্ডিং দি ইম্পসিবল শিরোনামের প্রামাণ্যচিত্রের জন্য মার্ক এডওয়ার্ডস এটি তৈরী করেছিলেন। পরবর্তীতে বার্কশায়ারের এটন এলাকায় অবস্থিত ডোর্নি হ্রদে এটি সফলভাবে চালনা করা হয়েছিল।
ব্যবহারজনিত সুবিধাদি
প্রথম আবিস্কৃত পানির অভ্যন্তরে চলাচলযোগ্য যানবাহন হিসেবে ডুবোজাহাজ আবিস্কৃত হবার অল্প কিছুদিন পরেই বিশেষজ্ঞরা এর সামরিক উপযোগিতা সমন্ধে অবগত হন। ডুবোজাহাজর কৌশলগত সুবিধাদি সম্পর্কে ইংল্যান্ডের চেস্টার এলাকার বিশপ জন উইলিকন্স ১৬৪৮ সালে ম্যাথমেটিক্যাল ম্যাজিক গ্রন্থে তুলে ধরেন -
আমির আমানউল্লাহ খান পুরস্কার
আমির আমানউল্লাহ খান পুরস্কার আফগানিস্তানের সর্বোচ্চ বেসামরিক পুরস্কার। এটি ২০০৬ সালে প্রতিষ্ঠিত হয়েছিল এবং আফগানিস্তান সরকার তাদের আফগানিস্তান এবং বিদেশী নাগরিকদের আফগানিস্তানের জন্য তাদের কর্মকাণ্ডের স্বীকৃতি হিসাবে প্রদান করে। পুরস্কারটির নামকরণ করা হয়েছে ১৯১৯ থেকে ১৯২৯ সাল পর্যন্ত আফগানিস্তানের কিংডমের সার্বভৌম আমানউল্লাহ খানের নামে। পদকটির উল্টো দিকে উদ্ধৃতি দেওয়া হয়েছে, " নিশান-ই-দওলাতি গাজী আমির আমানউল্লাহ খান ", যার অর্থ "গাজী আমির আমানউল্লাহ খানের স্টেট অর্ডার" । "
জীবন যাত্রা
জীবন যাত্রা বলিউডের একটি চলচ্চিত্র। এটি ১৯৪৬ সালে মুক্তি পেয়েছিল।
অন্তঃভ্রূণাবরণীহীন প্রাণী
অন্তঃভ্রূণাবরণীহীন প্রাণী (Anamniote) বলতে মাছ ও উভচর প্রাণীদের একটি অনানুষ্ঠানিক দলকে বোঝায়, যাদেরকে তথাকথিত "নিম্নস্তরের মেরুদণ্ডী প্রাণী" নামেও ডাকা হয় এবং যে প্রাণীগুলি জলে বা পানিতে তাদের ডিম পেড়ে থাকে। এগুলি অন্তঃভ্রূণাবরণীবিশিষ্ট প্রাণীদের (Amniote) থেকে আলাদা করা হয়, যারা "উচ্চতর মেরুদণ্ডী প্রাণী" (সরীসৃপ, পাখি ও স্তন্যপায়ী প্রাণী) নামেও পরিচিত এবং যেগুলি স্থলভাবে ডিম পাড়ে কিংবা নিষিক্ত ডিমটি মায়ের দেহের অভ্যন্তরে অবস্থান করে।
অন্তঃভ্রূণাবরণীবিশিষ্ট প্রাণীদের ভ্রূণের বিকাশের সময় এক ধরনের ভ্রূণাবরণীর সৃষ্টি হয় যার কাজ ডিমে অক্সিজেন সরবরাহ করা ও কার্বন-ডাই-অক্সাইড নিষ্কাশন করা। এটিকে অন্তঃভ্রূণাবরণী (Amnion) বলে। অন্তঃভ্রূণাবরণীহীন প্রাণীদের ভ্রূণগুলির বিকাশের সময় এইরূপ কোনও আবরণীর সৃষ্টি হয় না; তারা চারপাশের জলের সাথেই অক্সিজেন, কার্বন ডাই-অক্সাইড ও অন্যান্য বিপাকীয় বর্জ্য গ্রহণ বা নিষ্কাশনের কাজগুলি সম্পন্ন করে থাকে। জল বা পানি ভ্রূণের বর্জ্য পদার্থগুলির (বিশেষ করে অ্যামোনিয়া) ব্যাপনে সহায়তা করে, ফলে ভ্রূণটি তার নিজের বর্জ্য পদার্থের দ্বারা বিষাক্রান্ত না হয়েই ভ্রূণীয় বিকাশ সম্পন্ন করতে পারে। অন্তঃভ্রূণাবরণীহীন প্রাণীগুলির শ্রেণীগুলির সবগুলিই বিকাশের একটি পর্যায় মাছের বিকাশের সাথে সদৃশ হয়, যা নির্দেশ করে যে এগুলির মধ্যে ঘনিষ্ঠ শারীরবৃত্তীয় সম্পর্ক বিদ্যমান।
জেইম মারে
জেইম এরিকা মারে (জন্ম ২১ জুলাই ১৯৭৬) একজন ইংরেজ অভিনেত্রী। তিনি বিবিসি ধারাবাহিক হাসল (২০০৪-২০১২)-এ স্ট্যাসি মনরো চরিত্রে, শোটাইম ধারাবাহিক ডেক্সটার (২০০৭)-এ লিলা ওয়েস্ট চরিত্রে, স্টারজ মিনিধারাবাহিক স্পার্টাকাস: গডস অফ দ্য এরিনা (২০১১)-এ গাইয়া চরিত্রে, সিডব্লিউ ধারাবাহিক রিঙ্গার (২০১১-২০১২)-এ অলিভিয়া চার্লস চরিত্রে, সাইফাই ধারাবাহিক ওয়ারহাউস ১৩ (২০১০–২০১৪)-এ হেলেনা জি. ওয়েলস চরিত্রে, সাইফাই ধারাবাহিক ডিফিয়েন্স (২০১৩–২০১৫)-এ স্টাহমা টার চরিত্রে, এবিসি ধারাবাহিক ওয়ান্স আপন এ টাইম (২০১৬-২০১৭) ফিওনা/দ্য ব্ল্যাক ফেয়ারি চরিত্রে, সিডব্লিউ ধারাবাহিক দ্য অরিজিনালস (২০১৮)-এ অ্যান্টোনেট চরিত্রে এবং গোথামে নাইসা আল ঘুল চরিত্রে অভিনয় করার জন্য পরিচিত।
আবর্জনা ব্যবস্থাপনা
বর্জ্য ব্যবস্থাপনা বলতে আবর্জনা সংগ্রহ, পরিবহন, প্রক্রিয়াজাতকরণ, পূণর্ব্যবহার (Recycling) এবং নিষ্কাশনের(Disposal) সমন্বিত প্রক্রিয়াকে বোঝায়। এই শব্দটি দিয়ে সাধারণত মানুষের কার্যকলাপে সৃষ্ট অপ্রয়োজনীয় বস্তুসমূহ সংক্রান্ত কাজগুলোকে বুঝানো হয়ে থাকে; ঐ বস্তুগুলোর থেকে স্বাস্থ্যসংক্রান্ত ক্ষতিকারক প্রভাব প্রশমিত করার জন্য, কিংবা পরিবেশের সৌন্দর্য্য রক্ষার কাজগুলোই এই প্রক্রিয়াতে অন্তর্ভুক্ত হয়। এছাড়াআবর্জনা ব্যবস্থাপনার মাধ্যমে আবর্জনা থেকে পরিবেশের ক্ষতি রোধ করার কাজ এবং আবর্জনা থেকে পূণর্ব্যবহারযোগ্য বস্তু আহরণ সংক্রান্ত কাজও করা হয়ে থাকে। এতে ভিন্ন ভিন্ন পদ্ধতি এবং দক্ষতার দ্বারা কঠিন, তরল কিংবা বায়বীয় বর্জ্য সংক্রান্ত কাজ করা হয়।
উন্নত বা উন্নয়নশীল দেশভেদে, শহর বা গ্রাম্য এলাকাভেদে, আবাসিক বা শিল্প এলাকাভেদে আবর্জনা ব্যবস্থাপনার ধরন আলাদা হয়। সাধারণত স্থানীয় বা পৌরকর্তৃপক্ষ আবাসিক বা প্রাতিষ্ঠানিক এলাকা থেকে উৎপন্ন অবিষাক্ত ময়লাসমূহের জন্য ব্যবস্থাপনা করে থাকেন। অপরপক্ষে বাণিজ্যিক বা শিল্প এলাকার অবিষাক্ত ময়লাগুলো ঐ ময়লা উৎপন্নকারীদেরকেই ব্যবস্থাপনা করতে হয়।
আবর্জনার প্রকারভেদ
আবর্জনার পরম শ্রেণীভেদ বলতে কিছু নেই। নির্দিষ্ট উদ্দেশ্য ও প্রয়োজন অনুসারে ভিন্ন ভিন্ন ভাবে আবর্জনাকে শ্রেণীভেদ করা হয়।
বেশিরভাগ ক্ষেত্রেই ময়লা সংগ্রহের সুবিধার্থে ময়লাকে এভাবে শ্রেণীবিভাগ করা হয়:
যেখানে শেষ গন্তব্যস্থল হিসেবে ময়লাকে মূলত মাটিচাপা দেয়া হয় সেখানে শ্রেণীবিভাগটা এরকম:
যে শহরে ময়লা পুড়ানো হয় সেখানে শ্রেণীবিভাগটা এমন হতে পারে:
আংশিক অণুপাত বিশ্লেষণ
এই বিশ্লেষণে যে সকল আলাদা রকমের উপাদান একত্রে মিশে আবর্জনা তৈরি হয়েছে সেগুলো চিহ্নিতকরণ এবং এগুলোর (শতকরা) অণুপাত নির্ণয়। এ ধরনের বিশ্লেষণ করার জন্য ডাস্টবিন/আবর্জনা ফেলার স্থান থেকে সদ্য ফেলা আবর্জনার নমুনা সংগ্রহ করে সেগুলোকে উপাদান অনুযায়ী ভাগ করা হয়, এবং প্রতিটা ভাগের ওজন ও আয়তন পরিমাপ করা হয়। নিচে এ ধরনের বিশ্লেষণের কিছু উপাত্ত দেয়া হল:
এই বিশ্লেষণ থেকে লক্ষ্যনীয় যে, বাংলাদেশ বা ভারতের তুলনায় ইউরোপের বর্জ্যে খাবারের আনুপাতিক পরিমাণ কম। এর অর্থ এই নয় যে ইউরোপে খাবার-বর্জ্য কম ফেলা হয়, বরং, অন্যান্য বর্জ্য যেমন: কাগজ ও কাগজজাত সামগ্রী, কাচ ও সিরামিক, ধাতব পদার্থ – এগুলো এই অঞ্চলের চেয়ে অনেক বেশি ফেলা হয় বলে অণুপাতের হিসাবে খাদ্য-জাত পদার্থের পরিমাণ কমে যায়। বাংলাদেশ বা ভারতের মত উন্নয়নশীল দেশসমূহে অর্থনৈতীক কারণেই এই জাতীয় পদার্থগুলোর ব্যবহার কম, তাছাড়া বর্জ্য হিসেবে ফেলার বদলে পূণরায় ব্যবহারের জন্য ভাঙ্গারির দোকানে দিয়ে দেয়া হয় বলেও ময়লা হিসেবে এগুলোকে ডাস্টবিনে তেমন দেখা যায় না। সুতরাং এলাকাভেদে ময়লার আংশিক অণুপাত ভিন্ন হয়, এবং স্বাভাবিকভাবেই এই বৈশিষ্টের কারণে ময়লা ফেলা ও ব্যবস্থাপনার লাগসই প্রযুক্তি/উপায় ভিন্ন হবে।
বর্জ্য-কণার আকার বিশ্লেষণ
যদি আবর্জনা থেকে যান্ত্রিক উপায়ে বা ছাঁকনির/চালুনির সাহায্যে কিংবা বৈদ্যূতিক চুম্বকের সাহায্যে পূণর্ব্যবহারযোগ্য ময়লা আলাদা করা হয় তাহলে বর্জ্য-কণার আকার সম্পর্কে ধারণা থাকা প্রয়োজন। সাধারণভাবে, প্রতি একক ওজনের ময়লাতে বড় আকারের তুলনায় ছোট আকারের কণার সংখ্যা বেশি থাকে।
বর্জ্যের জলীয় অংশ
জলীয় অংশ বের করার জন্য আংশিক বিশ্লেষণে আলাদা করা আবর্জনার ভাগগুলিকে ওভেনে শুকিয়ে আবার ওজন নেয়া হয়। তারপর, হারানো ওজনকে প্রথমের ওজনের শতকরা অংশ হিসেবে প্রকাশ করা হয়। অর্থাৎ
এটা গেল নির্দিষ্ট অংশের/উপাদানের জলীয় অংশ নির্ণয়ের কৌশল। ভিন্ন ভিন্ন এলাকায় ময়লার উপাদানগুলোর অণুপাত ভিন্ন হলেও আগের হিসাব করা প্রতি ধরনের/উপাদানের উপাত্ত থেকে পরীক্ষা ছাড়াই সামগ্রিক জলীয় অংশ বের করার যায়। এজন্য প্রতিটি উপাদানের জলীয় অংশ থেকে সেটা শুকালে কত ওজন হবে সেটা বের করা হয়। তারপর সম্পূর্ণ ময়লার শুকানো-ওজনকে মোট ওজন দিয়ে ভাগ করা হয়। একটা উদাহরণ দেখুন -
১০০০ কেজি আবর্জনা কে আংশিক বিশ্লেষণ করা হয়েছে: সুতরাং, সামগ্রিক আবর্জনার % জলীয় অংশ = ১০০ × (১০০০ – ৭৯০)/১০০০ = ২১%
বর্জ্যের ঘনত্ব
বর্জ্যের ঘনত্ব নির্ণয়ের জন্য আংশিক বিশ্লেষণ করা উপাদানগুলোর ওজন নেয়ার পাশাপাশি এগুলোর আয়তনও মাপা হয়। তারপর ওজনকে আয়তন দিয়ে ভাগ করলেই ঘনত্ব পাওয়া যায়। প্রতিটি উপাদানের ঘনত্ব থেকে পূর্বের উদাহরণের মত করেই যে কোন অণুপাতে মিশানো ময়লার ঘনত্ব বের করা সম্ভব।
মূলত বর্জ্য পরিবহন এবং নিষ্কাশনের জন্য ময়লার ঘনত্ব জানা খুব দরকার। ময়লা নেয়ার প্রতিটি গাড়ির নির্দিষ্ট ভারবহন ক্ষমতা থাকে। এছাড়া গাড়িগুলোর আকারের সীমাবদ্ধতাও থাকে। কোন এলাকায় প্রতিদিন কী পরিমাণ (ওজন হিসেবে) ময়লা উৎপন্ন হয় সেটা জানা থাকলে এবং ময়লার আংশিক বিশ্লেষণ থেকে এর ঘনত্ব জানা থাকলে ঐ ময়লা সংগ্রহ করতে নির্দিষ্ট আকারের ও ক্ষমতার কতগুলো ট্রাক লাগবে সেটা ময়লা ব্যবস্থাপনাকারী সংস্থা নির্ধারণ করতে পারে।
১৬৮০
১৬৮০ গ্রেগরীয় বর্ষপঞ্জির একটি অধিবর্ষ।
আবর্জনা ব্যবস্থাপনা
বর্জ্যের ঘনত্ব
কোন কোন জায়গায় ময়লা সংগ্রাহক গাড়ির মধ্যে ময়লাকে চেপে আয়তন কমিয়ে ফেলার যন্ত্র থাকে। সেসকল ক্ষেত্রেও নির্দিষ্ট আকারের প্রতিটি গাড়িতে কতটুকু ময়লা আনা হচ্ছে সেটা ঘনত্বের উপাত্ত থেকেই হিসাব করা হয়। কত টন ময়লা আনা বা নিষ্কাশিত হল সেই অনুযায়ী ময়লা ব্যবস্থাপনাকারী সংস্থাকে মূল্য পরিশোধ করা হয়ে থাকে। এছাড়া ঐ ময়লা ফেলতে বর্জ্যভূমির আয়তন কত বড় হওয়া উচিত বা নির্দিষ্ট আকারের বর্জভূমিতে কতদিন যাবৎ ময়লা ফেলা যাবে সেটা নির্ধারণ করতেও ঘনত্বের উপাত্ত থাকা খুব জরুরী।
বর্জ্য ব্যবস্থাপনা কি ?
পরিবেশের অবনমন রোদ মানব শরীরে বিভিন্ন রোগের হাত থেকে মুক্তি জীব বৈচিত্র রক্ষা ইত্যাদির উদ্দেশ্য বর্জ্যের পরিমাণ হ্রাস বর্জ্য পদার্থ সংগ্রহ, উপযুক্ত ব্যবস্থার মাধ্যমে বর্জ্য পদার্থের পুনর্ব্যবহার, নতুন সম্পদ সৃষ্টি, বর্জ্যের যথাযথ সদ ব্যবহার ইত্যাদি সম্মিলিত প্রক্রিয়াকে ব্যবস্থাপনা বলে।
রাসায়নিক বৈশিষ্ট
আবর্জনা থেকে বিকল্প উপায়ে শক্তি আহরণ করতে হলে এটার রাসায়নিক বৈশিষ্ট খুব ভালভাবে জেনে রাখা জরুরী। এই উদ্দেশ্যে যেই রাসায়নিক বিশ্লেষণগুলো করা হয় তা সংক্ষেপে নিম্নরূপ:
আবর্জনার গাঠনিক / রাসায়নিক বৈশিষ্ট পরিবর্তনের কারণ
বিভিন্ন কারণে সময়ের সাথে সাথে কোন এলাকা থেকে উৎপন্ন ময়লার বৈশিষ্ট পরিবর্তন হতে পারে। পরিবর্তনের কারণগুলোকে সংক্ষেপে নিম্নলিখিত ভাবে লেখা যায়:
আবর্জনার উৎস
. আবর্জনার উৎস সম্বন্ধে আমরা বলতে পারি আবর্জনা কল-কারখানা পুরনো জলাশয় এবং শহরের নর্দমার ড্রেন ইত্যাদি জায়গা আবর্জনা উৎস হিসেবে আমরা ধরতে পারি, বর্তমানে আমরা নিজেদের অসচেতন এর ফলে নানা রকম সামাজিক অনুষ্ঠানে নানা রকম সামগ্রী নিজেরা সঠিক জায়গায় না ফেলার কারণে সেখান থেকেও কিন্তু অনেক আবর্জনা সৃষ্টি হয়ে চলেছে যেমন বেঁচে যাওয়া খাবার এবং প্লাস্টিকের পাতা আমরা সঠিক জায়গায় ফেলছি না এর কারণ ই আবর্জনা সৃষ্টি আর দিনকে দিন বেড়ে চলেছে ফলে বর্তমানে এই আবর্জনা এবং দুর্গন্ধ এ কারণে সমাজে অনেক রোগ ছড়িয়ে পড়ছে
বিউটিফুল স্যাুপ (এইচটিএমএল পার্সার)
‌
বিউটিফুল স্যুপ (Beautiful Soup) এইচটিএমএল ও এক্সএমএল ডকুমেন্ট পার্স করার জন্য ব্যবসহৃত একটি পাইথন প্যাকেজ। এটি পার্স ট্রি তৈরী করে, যেটি পরবর্তীতে এইচটিএমএল থেকে ডাটা আলাদা করতে কাজে লাগে।
পাইথন ২.৭ ও ৩ এর জন্য বিউটিফুল স্যুপ ডাউনলোড করা যায়।
উবাইদুল্লাহ ইবনে আবদুল্লাহ ইবনে তাহির
আবু আহমাদ উবাইদুল্লাহ ইবনে আবদুল্লাহ ইবনে তাহির (أبو أحمد عبيد الله بن عبد الله بن طاهر, আনুমানিক ৮৩৮ – মে ৯১৩) ছিলেন ৯ম শতাব্দীর একজন তাহিরি কর্মকর্তা ও সামরিক অফিসার। তাহিরিদের মধ্যে তিনি সর্বশেষ ব্যক্তি যিনি উচ্চপদস্থ পদে কাজ করেছেন। তিনি ৮৬৭ সাল থেকে ৮৯১ সালের মধ্যে বিভিন্ন সময় বাগদাদের গভর্নর ছিলেন।
কর্মজীবন
উবাইদুল্লাহ ছিলেন খোরাসানের গভর্নর আবদুল্লাহ ইবনে তাহির আল-খোরাসানির পুত্র। ৮৬৫-৮৬৬ এর গৃহযুদ্ধের সময় তিনি বাগদাদে ছিলেন। শহর অবরোধের সময় তিনি সামরিক বাহিনীতে তার ভাই মুহাম্মদ ইবনে আবদুল্লাহ ইবনে তাহিরের অধীনে দায়িত্বপালন করেছেন। মুহাম্মদ ইবনে আবদুল্লাহ ইবনে তাহির এসময় গভর্নর হিসেবে অবরোধকারীদের বিরুদ্ধে প্রতিরোধের সার্বিক দায়িত্ব পালন করেছেন।
৮৬৭ সালের নভেম্বরে মুহাম্মদের মৃত্যুর পর উবাইদুল্লাহ বাগদাদের গভর্নর হন। তিনি কয়েক দফায় বাগদাদের গভর্নরের দায়িত্ব পালন করেছেন।
সংস্কৃতি
উবাইদুল্লাহ সংস্কৃতির পৃষ্ঠপোষক হিসেবে খ্যাত ছিলেন। তিনি সাহিত্য, কাব্য, ব্যাকরণ, ইতিহাস, জ্যামিতি ও সঙ্গীতের পারদর্শী হিসেবে পরিচিত ছিলেন।
তার বেশ কিছু রচনাকর্ম ছিলে যা বর্তমানে হারিয়ে গিয়েছে বলে ধারণা করা হয়। তার লেখা বইয়ের মধ্যে ছিল কবিতা ও কবিদের বিষয়ক বই কিতাব আল-ইশারা ফি আখবার আল-শির, সরকার বিষয়ক বই রিসালা ফি আল-সিয়াসা আল-মুলুকিইয়া, তার কাছে আব্বাসীয় শাহজাদা ও কবি ইবনে আল-মুতাজের পাঠানো চিঠির সংকলন, সুর বিষয়ক বই কিতাব আল-আদাব আল-রাফিয়া, অলঙ্কারশাস্ত্র বিষয়ক বই কিতাব আল-বারাআ ওয়া আল-ফাসাহা। তার কবিতা একটি দিওয়ানে সংগৃহীত হয়েছিল। তার অনেক পংতি পরবর্তী লেখকগণ প্রচার করেছেন।
পাঞ্জাব কেন্দ্রীয় বিশ্ববিদ্যালয়
পাঞ্জাব কেন্দ্রীয় বিশ্ববিদ্যালয় বা সেন্ট্রাল ইউনিভার্সিটি অফ পাঞ্জাব (সিইউপিবি) হল ভারতের পাঞ্জাব রাজ্যের ভাতিন্দায় অবস্থিত একটি কেন্দ্রীয় বিশ্ববিদ্যালয়। এটি সংসদের একটি আইনের মাধ্যমে প্রতিষ্ঠিত হয়েছে: সরকার কর্তৃক "কেন্দ্রীয় বিশ্ববিদ্যালয় আইন, ২০০৯" দ্বারা। ভারতের পাঞ্জাবের কেন্দ্রীয় বিশ্ববিদ্যালয়ের আঞ্চলিক এখতিয়ার পুরো পাঞ্জাব রাজ্য। রিসার্চগেট এবং স্কোপাসের বিশ্ববিদ্যালয় র‌্যাঙ্কিং অনুসারে ২০১২ সাল থেকে ধারাবাহিকভাবে ভারতে নতুন প্রতিষ্ঠিত কেন্দ্রীয় বিশ্ববিদ্যালয়গুলির মধ্যে পাঞ্জাবের কেন্দ্রীয় বিশ্ববিদ্যালয়টি শীর্ষস্থানীয় স্থান পেয়েছে।
উপপরিবার
জীবের শ্রেণিবিন্যাসবিদ্যায় উপপরিবার (ইংরেজি: subfamily; ল্যাটিন: subfamilia,বহুবচন: subfamiliae) হলো একটি সহায়ক ও মধ্যবর্তী স্তর, যার অবস্থান পরিবারের নিচে এবং গণের ওপরে হলেও এটি গণ অপেক্ষা পরিবারের সাথে অধিক সম্পর্কযুক্ত। জীবের আদর্শ নামকরণের নিয়মানুসারে উদ্ভিদের ক্ষেত্রে উপপরিবারের ল্যাটিন নাম "-oideae" দিয়ে এবং প্রাণীর ক্ষেত্রে উপপরিবারের ল্যাটিন নাম "-inae" দিয়ে শেষ হতে হবে।
মহারাণী মিনালদেবী
মহারাণী মিনালদেবী একটি বলিউডের চলচ্চিত্র । এটি ১৯৪৬ সালে মুক্তি পেয়েছিল।
পাঞ্জাব কেন্দ্রীয় বিশ্ববিদ্যালয়
ইতিহাস
সেন্ট্রাল ইউনিভার্সিটি অ্যাক্ট ২০০৯-এর মাধ্যমে পাঞ্জাবের সেন্ট্রাল ইউনিভার্সিটি বা পাঞ্জাব কেন্দ্রীয় বিশ্ববিদ্যালয় প্রতিষ্ঠিত হয়, যা ২০০৯ সালের ২০ শে মার্চ ভারতের রাষ্ট্রপতির সম্মতি লাভ করে। এর আঞ্চলিক এখতিয়ার সমগ্র পাঞ্জাব রাজ্য।
পঠন-পাঠন
বিশ্ববিদ্যালয়টি মূলত গবেষণা ভিত্তিক স্নাতকোত্তর এবং ডক্টরাল ডিগ্রির শিক্ষা ব্যবস্থাগুলি সরবরাহ করে। পিএইচডি, এমফিল, এম.এসসি।, এম.এ, এম.ফর্ম, এম.টেক, এল.এল.এম, এম.এড এবং পিজি ডিপ্লোমার জন্য এই বিশ্ববিদ্যালয়ে পাঠ দান করা হয়।
স্বীকৃতি ও র‌্যাঙ্কিং
প্রতিষ্ঠার সাত বছরের বিশ্ববিদ্যালয় ন্যাক থেকে 'এ' গ্রেড এবং ৩,৫৬৫ টি প্রতিষ্ঠানের মধ্যে ৬৫ তম এনআরআইএফ র‌্যাঙ্কের সাথে নিজের শ্রেষ্ঠতের প্রমাণ করে।
গবেষণা অবদান
এই বিশ্ববিদ্যালয়টির গবেষকরা বেশ কয়েকজন পাক্ষিক-পর্যালোচিত বৈজ্ঞানিক গবেষণায় অবদান রেখেছিলেন। এই অবদানগুলির মধ্যে রয়েছে নতুন প্রজাতির সামুদ্রিক শৈবাল আলভা পাসচিমা এবং ক্লেডোফোরা গনসিস আবিষ্কার, ভারত মহাসাগর থেকে এন্ডোফাইটিক শৈবালের প্রথম প্রতিবেদন, উত্তর-মধ্য ভারত হিসাবে পবিত্র বাসিলের ভৌগোলিক উৎস আবিষ্কার, পশ্চিম থেকে হাইপেনিয়া ভ্যালেন্টিয়া-এর একটি রেড শৈবালের আণবিক মূল্যায়ন এবং ভারতের পূর্ব উপকূল এবং পিআই৩কে পাথওয়ের বিপরীতে উদ্ভিদ উদ্ভূত প্রাকৃতিক যৌগগুলির বহুবিধিত আণবিক ডকিং বিশ্লেষণ।
শোভাবাজার আহিরীটোলা রেলওয়ে স্টেশন
শোভাবাজার আহিরীটোলা রেলওয়ে স্টেশন শোভাবাজার শহরের একটি ছোট রেলওয়ে স্টেশন। এটি ভারতের পশ্চিমবঙ্গের কলকাতার শোভাবাজার এবং আহিরীটোলার স্থানীয় এলাকায় পরিষেবা প্রদান করে। এটা খুবই গুরুত্বপূর্ণ স্টেশন। স্টেশনে একটি মাত্র প্ল্যাটফর্ম আছে। এর স্টেশন কোড হল SOLA। এটি ফেরি স্টেশনগুলির সাথে সংযুক্ত যা কলকাতাকে হাওড়ার সাথে সংযুক্ত করে।
স্টেশন কমপ্লেক্স
প্ল্যাটফর্মটিতে খুব ভাল শেড নেই । স্টেশনটিতে পানি ও স্যানিটেশনসহ অনেক সুবিধার অভাব রয়েছে। এই স্টেশনে যাওয়ার কোনো সঠিক রাস্তা নেই।
পাঞ্জাবি কিসসা
থাম্ব|পাঞ্জাবী কিসসে একটি পাঞ্জাবি কিসসা (    ( শাহমুখী ), ਪੰਜਾਬੀ ਕਿੱਸਾ  ( গুরমুখী ) ; বহুবচন: কিসসে) পাঞ্জাবি ভাষার মৌখিক গল্প বলার একটি ঐতিহ্য যা আরব উপদ্বীপ এবং সমসাময়িক ইরান থেকে স্থানীয় লোক এবং অভিবাসীদের সংমিশ্রণে দক্ষিণ এশিয়ায় এসেছিল।
কিসসে মুসলমানদের মধ্যে ভালবাসা, বীরত্ব, সম্মান এবং নৈতিক অখণ্ডতার জনপ্রিয় গল্পগুলি প্রেরণ করার একটি ইসলামী এবং পারস্যের ঐতিহ্যকে প্রতিফলিত করে। ভারতে পৌঁছে এটি ধর্মের গণ্ডিটিকে আরও ধর্মনিরপেক্ষ আকারে পরিপক্ব করে এবং বিদ্যমান প্রাক ইসলামিক পাঞ্জাবি সংস্কৃতি এবং তার সত্তার লোককাহিনী কে এর সাথে যুক্ত করেছে ।
কিসসে ও পাঞ্জাবি সংস্কৃতি
পাঞ্জাবি ভাষা, কিসসের সমৃদ্ধ সাহিত্যের জন্য বিখ্যাত, যার বেশিরভাগ প্রেম, আবেগ, বিশ্বাসঘাতকতা, ত্যাগ, সামাজিক মূল্যবোধ এবং একটি বৃহৎ ব্যবস্থার বিরুদ্ধে একটি সাধারণ মানুষের বিদ্রোহ সম্পর্কে বর্ণনা করে। পাঞ্জাবি ঐতিহ্যে বন্ধুত্ব, আনুগত্য, ভালবাসা এবং ' কৌল ' (মৌখিক চুক্তি বা প্রতিশ্রুতি) কে সর্বাধিক গুরুত্ব দেওয়া হয় এবং কিসসে -এর বেশিরভাগ গল্পই এই সমালোচনামূলক উপাদানগুলির উপর নির্ভর করে।
কিসসে পাঞ্জাবি লোক সংগীতকে অনুপ্রাণিত করেছে এবং এর পরিবেশনের সাথে গভীরতা এবং ঐশ্বর্য যোগ করেছে বলে মনে করা হয়। এই ঐতিহ্যগুলি প্রজন্ম থেকে প্রজন্মে মৌখিক বা লিখিত আকারে বলা/দেওয়া হত এবং প্রায়শই আবৃত্তি করা হত, শিশুদের শোবার সময়েেের গল্প হিসাবে বলা হত বা লোকসঙ্গীত হিসাবে সংগীত পরিবেশন করা হত।
কিসসে অবলম্বনে কবিতা
ওয়ারিস শাহ এর (১৭২২-১৭৯৮) এর  ' হীর রাঞ্জা ' (আনুষ্ঠানিকভাবে হীর কিসসা নামে পরিচিত) সবচেয়ে বিখ্যাত কিসসের মাঝে অন্যতম। পাঞ্জাবি সংস্কৃতির উপর কিসসের প্রভাব এতই শক্তিশালী যে এমনকি ধর্মীয় নেতা   মত বিপ্লবীরা যেমন গুরু গোবিন্দ সিং এবং বাবা ফরিদ সহ অনেকে বিখ্যাত কিসসে থেকে উক্তি উদ্ধৃত করেছেন বিভিন্ন সময়। এটি বলা ভুল হবে না যে পাঞ্জাবিতে কিসসের জনপ্রিয়তা এবং প্রায় ঐশ্বরিক অবস্থান প্রকৃতপক্ষে বহু প্রজন্মের আধ্যাত্মিক নেতা এবং সামাজিক কর্মীদের কিশোর প্রেমের গল্পগুলির সাথে
ঈশ্বরের বার্তাটি সংযুক্ত করতে অনুপ্রাণিত করেছিল। এটি পাঞ্জাব অঞ্চলে সূফী আন্দোলন নামে পরিচিত ।
পাঞ্জাবি সুফি কিসসে লিখেছেন এমন সর্বাধিক জনপ্রিয় লেখক / কবি ছিলেন বুল্লে শাহ (১৬৫০-১৭৫৮)। তাঁর কালাম (কবিতা) এত জনপ্রিয় যে যুবক এবং বৃদ্ধ সকলেই তাকে একই শ্রদ্ধার সাথে এবং প্রেম এবং ঈশ্বর উভয় ক্ষেত্রেই উদ্ধৃত করে থাকে। সাম্প্রতিক সময়ে, দক্ষিণ এশিয়ার গায়করা তাদের অ্যালবামগুলিতে এই লোককাহিনীর কথা লিখছেন, উদাহরণস্বরূপ, কুলদীপ মানক এবং দেব থারিকে ওলার মতো বিখ্যাত লোকগাথাগুলির প্রায় প্রতিটি কিসসা সম্পর্কে গান লিখেছেন এবং গেয়েছিলেন এবং সম্প্রতি রাব্বি শেরগিল দ্বারা বুল্লে শাহ রচিত, ' বুলাকে জানা ম্যায় কিউ   হিসাবে ইংরেজিতে   'আমি জানি না আমি কে' তে অনুবাদ করেছেন। কয়েক বছর আগে কানাডা ভিত্তিক পাঞ্জাবী গায়ক ( হরভজন মান ) ' মির্জা সাহেবান ' গল্পটি নতুন করে সঞ্চার করেছিলেন । পাকিস্তানের মান্দি বাহাউদ্দিন জেলা থেকে ডাইম ইকবাল দাইম পাঞ্জাবি ভাষায় অনেক কিসসা লিখেছিলেন যেমন মির্জা সাহেবান, লায়লা মজনু, সোহনি মহিওয়াল, বিলাল বিটি ইত্যাদি। "শাহ নাম কারবলা" এবং "কম্বল পোশ" লিখে দাইম জনপ্রিয়তা অর্জন করেছিলেন।
উল্লেখযোগ্য
বেশিরভাগ পাঞ্জাবি কিসসে মুসলিম কবিরা লিখেছিলেন যারা এই ভূমি ঘুরে বেড়াত। প্রাচীনতমগুলি সাধারণত উর্দুতে লিখিত ছিল। কিছু জনপ্রিয় কিসসে নিচে তালিকাভুক্ত করা হয়েছে।
আদালত (দ্ব্যর্থতা নিরসন)
আদালত বলতে নিচের বিষয়সমূহ নির্দেশ করতে পারে: অন্যান্য;
সিঙ্গাপুরের প্রশাসনিক অঞ্চল
সিঙ্গাপুরের প্রশাসনিক অঞ্চল হচ্ছে সিঙ্গাপুরের নগর পুনর্ন্নোয়ন কর্তৃপক্ষ কর্তৃক সিঙ্গাপুরের পরিকল্পনায় সহযোগিতা করতে নির্ধারিত সীমানার উপবিভাগ। সময়ের সাথে সাথে, অন্যান্য সরকারি সংস্থাও তাদের প্রশাসনিক কাজে সুবিধার জন্য পাঁচটি বিভাগের নীতি গ্রহণ করেছে, যেমন ২০০০ সালের আদমশুমারীতে করেছে সিঙ্গাপুর পরিসংখ্যান বিভাগ। এই অঞ্চলগুলি আরও ৫৫ টি পরিকল্পনা এলাকায় বিভক্ত করা হয়, যার মধ্যে দুটি অববাহিকা এলাকাও অন্তর্ভুক্ত। আয়তনের দিক থেকে বৃহত্তম অঞ্চলটি হচ্ছে পশ্চিমাঞ্চল, যার আয়তন ২০১২.৩ বর্গ কিমি। পশ্চিমাঞ্চল ২০১৮ সালে ৯৮২,৭৭৪ জন বাসিন্দা নিয়ে সবচেয়ে জনবহুল এলাকা ছিলো।
কিছু সরকারি সংস্থা তাদের প্রয়োজনে এভাবে বিভক্ত করলেও, এই অঞ্চলগুলি প্রশাসনিকবিভাগ নয়। প্রশাসনিক প্রয়োজনে সিঙ্গাপুরকে পাঁচটি জেলাতে বিভক্ত করা হয়েছে এবং আরও উপবিভাগে ভাগ করা হয়েছে যেগুলো পরিষদ দ্বারা পরিচালিত যার প্রধান একজন মেয়র। এই উপবিভাগগুলি আঞ্চলিক উপবিভাগগুলি থেকে ভিন্ন। জেলাগুলির সীমা নির্ধারন নির্বাচনী সংস্কারে পরিবর্তন হলেও অঞ্চলগুলির সীমানা সময়ের সাথে সাথে স্থিতিশীল হয়।
কুরআনে মুহাম্মাদের নাম
মুহাম্মদ (আরবী: محمد) অর্থ: প্রশংসনীয়। আরেক নাম হলো- আহমদ। (আরবী:احمد) অর্থ: অধিক প্রশংসনীয়। ইসলাম ধর্মের শেষ নবীর নাম।
কুরআনে নবী মুহাম্মাদের নাম চারবার এবং আহমদ নামটি একবার উল্লেখ করা হয়েছে।